Vrou eis miljoene oor Vavi - Maroela Media
Die vrou wat beweer dat Zwelinzima Vavi, Cosatu se sekretaris-generaal, haar verkrag het, eis skadevergoeding van R4.1 miljoen van drie partye, het die Mail & Guardian Vrydag berig.
Jacqueline Phooko, die vrou waarmee Vavi erken het dat hy 'n buite-egtelike verhouding mee gehad het, het verlede maand die eise by die hooggeregshof in Johannesburg ingedien. Sy eis R3 miljoen van Cosatu vir skade aan haar reputasie nadat die vakbondfederasie 'n verklaring van Vavi oor haar op sy webwerf gepubliseer het.
Sy eis R600 000 van Vavi omdat hy beweer sy het hom deur die seksueleteistering-saak probeer afpers en dat sy 'n instrument van sy politieke teenstanders is. Phooko maak ook beswaar dat Vavi in September verlede jaar haar tydens 'n byeenkoms in die Oos-Kaap beskryf het as 'n "nopatazana" ('n vrou met lae morele waardes).
Phooko dagvaar ook die National Union of Metalworkers of SA (Numsa) nadat Mbuso Ngabane, sekretaris van die vakbond in KwaZulu-Natal, beweer het sy is gedwing om die verkragtingbewering te maak om Vavi se politieke loopbaan te beskadig.
Volgens die koerant voer Phooka aan dat sy as 'n leuenaar, egbreker, misdadiger, oneerlike werknemer, manipulerende vrou, politieke mol, en 'n persoon sonder morele standaarde gebrandmerk is.
Drie beseer in JHB-kettingbotsing
die vrou het n vervolg waagsin.Hoop hulle sit haar op haar plek.
Sy gaan soos 'n regte gold digger tekere. As die bordjies verhang word en sy staan in die beskuldigde bank sal sy kreun.